Nintendo Switch

**«Nintendo Switch»** — гульнявая прыстаўка, распрацаваная «Nintendo». Пры распрацоўцы была вядомая як NX, яна была прадстаўлена ў кастрычніку 2016 года і выпушчана ва ўсім свеце 3 сакавіка 2017 года. Nintendo вызначае Switch як гібрыдную кансоль: яна можа працаваць як у партатыўным рэжыме, калі выкарыстоўваецца сэнсарны LCD-экран, так і ў рэжыме док-станцыі, калі відэа транслюецца на тэлевізар. Два бесправадныя кантролеры Nintendo Switch, пад назвай Joy-Con, могуць аддзяляцца ад кансолі, каб з дапамогай спецыяльных аксесуараў, што аб’ядноўваюць абодва кантролеры, выкарыстоўвацца як традыцыйны геймпад, або выкарыстоўвацца паасобку і працаваць падобна да Wii Remote або Nunchuk.

Праграмнае забеспячэнне Nintendo Switch падтрымлівае анлайн-гульні праз стандартнае падключэнне да інтэрнэту, а таксама праз лакальную бесправадную спецыяльную сувязь з іншымі кансолямі. Гульні і праграмнае забеспячэнне Nintendo Switch даступны як на фізічных флэш ROM-картрыджах, так і ў лічбавым магазіне Nintendo eShop без рэгіянальных абмежаванняў. Nintendo Switch канкурыруе на рынку кансоляў з Sony PlayStation 4 і Microsoft Xbox One.

Канцэпцыя Switch ўзнікла як рэакцыя Nintendo на некалькі кварталаў фінансавых страт ў 2014 годзе, звязаных з кепскімі продажамі папярэдняй кансолі&nbsp;— Wii U і рынкавай канкурэнцыі з мабільнымі гульнямі. Тады прэзідэнт Nintendo, Сатору Івата падштурхнуў кампанію да мабільных гульняў і новых апаратных сродкаў. Дызайн Nintendo Switch прыстасаваны для шырокай грамадскасці гульцоў дзякуючы розным рэжымам выкарыстання. Nintendo вырашыла выкарыстоўваць больш стандартныя электронныя кампаненты, такія як чыпсэт на базе серыі Tegra ад Nvidia, для палягчэння распрацоўкі і сумяшчальнасці гульняў. Wii U не здолела атрымаць шырокую падтрымку ад старонніх распрацоўшчыкаў, таму ў яе была слабая бібліятэка праграмнага забеспячэння і гульняў. Таму пры распрацоўцы Switch Nintendo у першую чаргу шукала падтрымкі ў старонніх распрацоўшчыкаў і выдаўцоў (уключаючы незалежныя відэагульнявыя студыі), каб тыя дапамаглі стварыць бібліятэку гульняў Switch побач з уласнымі праектамі Nintendo. Nintendo першапачаткова прадугледжвала выхад каля 100 гульняў за першы год кансолі, але да канца 2017 года было выпушчана больш за 320 гульняў ад розных распрацоўшчыкаў.

За першы месяц было прададзена амаль 3&nbsp;млн кансоляў, што перавысіла прагноз Nintendo на два мільёны, а на працягу года было прададзена больш за 14&nbsp;млн адзінак, за ўвесь час продажу Wii U было прададзена менш адзінак. У пачатку 2018 года Switch стала кансоллю, якая найхутчэй прадаецца, сярод дамашніх і гібрыдных кансоляў, як у Японіі, так і ў ЗША. Продажы Nintendo Switch былі моцна звязаны з вядомымі гульнямі: The Legend of Zelda: Breath of the Wild, Mario Kart 8 Deluxe і Super Mario Odyssey, якія сталі самымі папулярнымі для гэтай сістэмы, з больш чым 8, 9 і 10&nbsp;млн прададзеных экзэмпляраў адпаведна, да сакавіка 2018 года.

Прыналежнасць кансолі да якога-небудзь з пакаленняў гульнявых сістэм застаецца спрэчнай тэмай: некаторыя выданні адносяць яе да восьмага, іншыя ж абвяшчаюць пачаткам дзявятага, таксама яе называюць пераходнай паміж восьмым і дзявятым пакаленнямі, або ўвогуле выносяць за пакаленні.

## Гісторыя 
Першыя афіцыйныя звесткі аб распрацоўцы кансолі з’явіліся ў сакавіку 2015 года. Прылада апісваўся як «новая сістэма з цалкам новай канцэпцыяй» пад назвай NX. У кастрычніку 2016 Nintendo нарэшце паказала рэкламны трэйлер гульнявой сістэмы Switch. Там пацвердзіліся чуткі, што прылада будзе гібрыдам партатыўнай і стацыянарнай кансолі. Але гэта выклікала падзеннем акцый Nintendo, так многімі аналітыкамі навіну была ўспрынятая з вялікім скепсісам. Асноўнымі канкурэнтамі гульнявых кансоляў Nintendo называліся смартфоны, таму Switch, як тлумачылася, павінна «трапіць ва ўсе базы» і даць высакаякасныя гульні, што для многіх здавалася занадта цяжкім. Аналітык Серкан Тота, заснавальнік і дырэктар Kantan Games, выказаў агульныя сумневам словах: «Няўжо нехта лічыць, што гібрыд партатыўнай і стацыянарнай кансолі ў 2016 годзе&nbsp;— гэта інавацыя? Найбольш мяне турбуе пытанне мэтавай аўдыторыі прылады. Хто купіць яго, акрамя асабліва адданых прыхільнікаў Nintendo? У Switch няма нейкай асаблівасці, [якая выгадна адрознівала б яе ад канкурэнтаў], і мне здаецца, што Nintendo будзе складана перавабіць на свой бок казуальных геймераў, якія аддаюць перавагу мабільным гульняў. У Японіі, напрыклад, сегмент мабільных гульняў ўжо ў два ці тры разы больш, чым кансольных». Згодом стало відомо, што док-станцыя будзе служыць толькі для падзарадкі, хоць да гэтага гучалі заявы пра падваенне магутнасці графічнага працэсара (у фінальнай версіі магутнасць у аўтаномным рэжыме памяншаецца для эканоміі энергіі сродкамі самой кансолі). 27 кастрычніка стала вядома, што Nintendo Switch атрымае 6,2-цалёвы экран 1280x720 пікселяў&nbsp;— параўнальна малой дазволам. Але для кансолі было заяўлена мультысэнсарны экран, што рабіла Switch першай прыладай Nintendo з такой магчымасцю. Nintendo запэўнілі, што выпуск новай кансолі не азначае спынення вытворчасці кансоляў Wii U або 3DS.

Выхад кансолі планаваўся на сакавік 2017 і меў супасці з выхадам відэагульні The Legend of Zelda: Breath of the Wild. Канчатковай датай стала 3 сакавіка 2017. Кансоль была запушчана ў продаж адначасова ў Вялікабрытаніі, Францыі, Германіі, Даніі, Партугаліі, Расіі, ПАР, ЗША, Канадзе і Японіі па цане $260.

## Характарыстыкі 
### Тэхнічныя характарыстыкі 
У стандартнай форме Nintendo Switch&nbsp;прызначана для ўтрымання ў руках. Яна складаецца з асноўнай часткі, што мае сэнсарны экран, і здымных панэляў Joy-Con&nbsp;з элементамі кіравання. Аснова Switch параўнанні кампактная: даўжыня 172&nbsp;мм, шырыня 100&nbsp;мм, таўшчыня 15&nbsp;мм. З кантролерамі Joy-Con даўжыня павялічваецца да 232&nbsp;мм. Зверху экрана знаходзяцца кнопка ўключэння, рэгулятары гучнасці, раздым для аўдыя і слот для картрыджаў, знізу — гняздо USB-C для зарадкі або падключэння іншых прылад. Кансоль абсталявана ўбудаванымі дынамікамі. На задняй панэлі таксама ёсць месца для карты памяці і высоўная падстаўка, каб паставіць Nintendo Switch вертыкальна на любую роўную паверхню.

Экран дыяганаллю 6,2 цалі мае раздзяляльнасць у 1280x720 пікселяў. Працу забяспечвае няздымная літый-іённы акумулятар ёмістасцю 4310 мА/год (да 5 гадзін працы без падзарадкі). Стандартны аб’ём убудаванай памяці складае 32 Гб (даступна 25,9 Гб). Яго можна павялічыць з дапамогай карт формата micro-SD, micro-SDHC і micro-SDXC, максімум да 2 Тб. Бесправадная сувязь ўключае тэхналогіі Wi-Fi і Bluetooth 4.1. Nintendo Switch мае акселераметр, гіраскоп і датчык ўзроўню асветленасці.

Працу гульняў на Nintendo Switch забяспечваюць:
* Цэнтральны працэсар, што мае 4 ядры Cortex-A57 з частатой да 2 ГГц;
* Графічны працэсар Tegra X1, які налічвае 256 шэйдарных ядраў з частатой 768 МГц (у док-станцыі, пры аўтаномнай працы абмяжоўваецца да 387 МГц для эканоміі энергіі);
* 4 Гб універсальнай аператыўнай памяці LPDDR3;
Кансоль выкарыстоўвае картрыджы з гульнямі Game Cards, якія несумяшчальныя з іншымі кансолямі Nintendo і не прадугледжваюць запісу на іх якой-небудзь дадатковай інфармацыі. Такія даныя як захаванне прагрэсу ў гульні захоўваюцца ў памяці самога Nintendo Switch. Іншы спосаб атрымаць гульні&nbsp;— загрузіць іх з магазіна Nintendo, аднак некаторыя з іх займаюць большы аб’ём памяці, чым ўбудавана ў Nintendo Switch, што прымушае дакупляць карты памяці.

Зарадка кансолі можа адбывацца праз спецыяльны кабель або док-станцыю. У апошнім выпадку частка з экранам цалкам хаваецца ў док-станцыі, але прадаўжае працаваць. З дапамогай HDMI-кабеля станцыю можна падключыць да тэлевізара або манітора і гуляць на вялікім экране. Дадаткова док-станцыя налічвае два USB-парты.

## Продажы 
У першыя дні з моманту запуску Nintendo Switch стала кансоллю з найбольшай колькасцю продажаў у гісторыі Nintendo у Паўночнай Амерыцы, Еўропе і параўнальна паспяховай у Японіі. Так, у Японіі па стане на 6 сакавіка было прададзена больш за 313 000 кансоляў, а ў Вялікабрытаніі — 80 тысяч. Відэагульня The Legend of Zelda: Breath of the Wild для Nintendo Switch стала гульнёй з найбольшай колькасцю продажаў з усіх гульняў, якія калі-небудзь выпускаліся адначасова з выхадам кансоляў кампаніі. Прадаўшы 193 тысячы копій, яна апярэдзіла Wii Sports для Wii.

## Гульні 
Колькасць відэагульняў для Nintendo Switch параўнальна малая. На канец 2018 года дзясятку самых папулярных гульняў па колькасці продажаў склалі:
* Super Mario Odyssey
* Mario Kart 8 Deluxe
* The Legend of Zelda: Breath of the Wild
* Splatoon 2
* Mario + Rabbids Kingdom Battle
* 1-2-Switch
* Arms
* Kirby Star Allies
* Pokken Tournament
* Xenoblade Chronicles 2

## Спасылкі 
* Афіцыйны вэб-сайт

Катэгорыя:Гульнявыя прыстаўкі
Катэгорыя:Nintendo
Катэгорыя:З’явіліся ў 2017 годзе